Traumatska amputacija

**Traumatske amputacije** () je traumom izazvano kompletno ili inkompletne odvajanje uda (> 50% cirkumferencije uda) ili nekog drugog dela tela praćena ireverzibilnim oštećenjem cirkulacije. Odvojeni deo tela se zove amputat, a naziva se i replantat ukoliko postoji mogućnost da se ponovo uspostavi kontinuitet ekstremiteta, odnosno replantacija (usađivanje) uda.
## Epidemiologija
;Morbiditet
Traumatski amputacija može nastati na bilo kom delu tela, uključujući ruke, šake, prste ruke, noge, stopala, nožne prste, uši, nos, očne kapke i genitalije. Amputacije gornjih udova čine više od 65% traumatski amputatacija.

;Starost i pol
Iako se traumatska amputacija može javiti u bilo kom uzrastu, kod većina žrtava ona je nastala u starosti između 15 i 40 godina šivota.

Kod osoba muškog pola traumatske amputacije su češće (oko 80 %).
;Uzroci
Na osnovu istraživanja sprovedenih u Srbiji traumatske amputacije na udovima najčešće nastaju motornom testerom i cirkularom u 41%, potom sekirama 14,6%; krunjačemi beraečem u 12,5%; presama i u saobradaju u 10,4%; kaišem i strugom u 10,4%; sajlama, užadima, lancima i bušilicom u 9% i venčanom burmom 2,1%.
### Mehanizam povređivanja
Prema mehanizmu povređivanja, amputacije može biti: 
* Sekotina, 
* Razderina, 
* Avulzija, 
* Konkvasacija. 
Mehanizam povređivanja u velikoj meri određuje tip povrede, širinu zone povrede, i stepen oštećenja tkiva. Zona oštećenja ili destrukcije je područje povrede u okviru koga je došlo do narušavanja anatomskog integriteta. Zona oštećenja može biti; od nekoliko milimetara kod sekotina, par santimetara kod razderina, nekoliko desetina santimetara kod avulzija, dok kod konkvasacija ona zahvata po pravilu ceo amputirani deo, i narušava anatomiju oštećenog dela tela do „neprepoznavanja“.

### Anatomska lokalizacija
;Gornji udovi
Traumatske amputacije gornjih udova obuhvataju sledeće anatomske delove; prste (falange), šaku (metakarpalni deo), zglob (karpalni deo), podlakticu, nadlakticu (rameni deo), lopaticu (lopatični deo) i ključnu kost.

Vaskularne strukture koje su oštećene nakon traumatske amputacije gornjih udova obuhvataju; potključnu, pazušnu, brahijalnu, radijalnu i ulnarnu arteriju.

Nervne strukture oštećene nakon traumatske amputacije gornjih udova obuhvataju; pazušni, radijalni i ulnarni nerv. 
;Donji udovi
Traumatske amputacije donjih udova obuhvataju sledeće anatomske delove; karlicu (ilijačni, pelvični, pubični deo), gornji deo noge (butna kost, čašica), potkolenicu (tibija i/ili fibula) i stopalo (tarzalni deo i falange nožnih prstiju)

Vaskularne struktura uključuju; trbušnu aortu, butnu, prednju i srednju potkoleničnu arteriju.

Na donjim udovima od nerava nakon traume mogu biti oštećeni; išijadični i perinealni nrv.

## Etiopatogeneza
Traumatski amputacije najčešće nastaju u fabrikama, na farmama, tokom rada u kući ili u saobraćajnim nesrećama. Prirodne katastrofe, rat i teroristički napadi takođe mogu izazvati traumati traumatsku amputaciju.

## Klinička slika
Objektivno, kliničkom slikom dominira:
* Potpuno ili delimično odsečen ud. 
* Krvarenja (može biti minimalna ili ozbiljnu, u zavisnosti od lokacije i prirode povreda)
* Bol (stepen bola nije uvek u vezi sa težinom povrede ili količine krvarenja)
* Kod delimične amputacije amputirani delovi su izmenjeni unakaženi, ali i dalje delimično vezana za mišiće, kosti, tetiva, ili kožu.
* U slučaju obilnog krvarenja bolesnik može biti u hipovolemijskom šoku.
* Traumatska amputacija može biti udružena i sa povredama drugih delova tela i organa.

## Terapija
Glavni cilj terapije traumatske amputacije je pre svega pokušaj replantacija (makroreplantacija iznad ručnog ili skočnog zgloba i mikroreplantacija ispod ili distalno od ručnog zgloba kada se mora primenitu mikrohirurške tehnika). Ovaj oblik lečenja može se sa velikim uspehom sprovesti sam na mikrohirurgiji u urgentnim centrima, gde treba uputiti povređenog.
### Indikacije i kontraindikacije za replantaciju
;Apsolutne indikacije 
U apsolutne indikacije za uspešno lečenje traumatske amputacije spadaju: 
* Sve amputacije kod dece, 
* Amputacije palca, i više od 2 amputirana prsta, 
* Amputacija podlaktice i šake na nivou ručnog zgloba.
;Apsolutne kontraindikacije 
Apsolutno kontraindikovane, koje ograničavaju lečenje traumatske amputacije su:
* Amputacije udružene sa drugim smrtonosnim povredama (teška povreda glave, grudnog koša, abdomena) 
* Hemodinamska nestabilnost bolesnika
* Ireverzibilni gubitak tkiva povređenog uda, teška nagnječenja (konkvasacija)
* Aamputacije na više nivoa, 
* Samopovređivanje, 
* Prisustvo hroničnih bolesti (šećerna bolest, periferna vaskularna oboljenja, srčana oboljenja).

### Postupak replantacije
Sam postupak replantacije uda obuhvata:
* Filsaciju preloma
* Tenorafiju - suturu ili šav tetive
* Revaskularizaciju - ušivanje vena, arterija, arteriola
* Neurorafiju - ušivanje nerva 
* Lečenje defekata mekih tkiva i kože lokalnim ili udaljemim - slobodnim režnjevima

## Protokol čuvanja amputata do replantacije
* Amputat (bez čišćenja na terenu) treba umotati u sterilnu gazu, potom u kesu koja se potapa u fiziološki rastvor sa ledom da bi se postigla temperatura do 4 0S, čime se dobija u vremenu i smanjuje potreba amputata za kiseonikom. Naime ovim postupkom se dobija na vremenu jer; tetive, koža i kosti tolerišu toplu ishemiju u trajanju do 12 časova, a do 24 časa hladnu, dok mišići podležu mionekrozi posle 6 časova tople i 12 časova hladne ishemije. Hlađenje amputata treba biti dozirano čime se produžava tolerancija na nedostatak cirkulacije (pre svega hipoksiju zbog nedostatka kisenika).
* Rana na mestu amputacija previja se, sterilnom gazom, a austavljanje krvarenja izvodi se sterilnom gazom (bez velikog čiščenja i bez direktnog hvatanja krvnih sudova)
* Preko dve venske linije, kod povređene osobe odmah se započinje sa davanjem fiziološkog rastvora ili Hartmanovog rastvora.
* Primena antišok terapije je obavezna i obuhvata davanje: analgetika (opioidi), benzodiazepini,
* Antitetanuslna zaštita i primena antibiotika parenteralno, takođe je obavezna.
* Terapija sa kontinuirano sprovodi, uz obavezno praćenje vitalnih parametara povređenog, sve do replantacije.

## Povezano
* Amputacija
* Zapaljenje
* Transplantacija
* Prelom kosti
## Reference
 
## Vanjske veze

* Amputation - traumatic
* Amputacija
* Tramautic Amputations